Traditional Catholic Organization

A TCO gyűlésein kiakasztott festmény Jézus Krisztusról

A Tradicionalista Katolikus Mozgalom (*Traditional Catholic Organization*) az 1820-as években alapult szerveződés az Egyesült Államokban, melyet elsősorban egyházi személyek alapítottak és vezetnek mind a mai napig. Céljuk az Egyesült Államokban a katolicizmust terjeszteni, az egyház tekintélyét megerősíteni és gyengíteni a szekularizáció szintjét. Elkötelezett támogatói az egyháznak és egyértelmű, erős ellenzői a fennálló demokratikus, materialista, szekuláris rendszernek; helyette létrehoznának egy, az egyház és a klérus vezette teokratikus köztársaságot.

### **Történelme**

Az 1820-as években alapult, a 13. alkotmánymódosítás bevezetése körül. Eredetileg a déli demokratákat támogató egyházi mozgalomként jött létre a rabszolgatartás eltörlése ellenében. Később az egyház és a pápa a rabszolgatartás betiltására vonatkozó felhívásait követően a mozgalom támogatottsága és tagsága súlyosan megapadt, alapítását követően néhány év alatt majdnem teljesen megszűnt.

Később az 1840-es években lendült fel ismét a TCO, amikor egy ír bevándorló családból származó ifjú, karizmatikus katolikus pap, Malcolm O'Hart kapcsolatba került a szervezettel és rövid úton átvette annak a vezetését. Ez gyakorlatilag a szervezet újra alakulásának tekinthető, ugyanis a szervezet új ideológiai hátteret, új célokat, új vezetőséget kapott. O'Hart atya vezetésével egy szélsőségesen tradicionalista szervezetté váltak.

Érdekes még, hogy bár hivatalosan a szervezetet irányító testület a Püspöki Konferencia, de facto a két szervezetnek semmi köze nincs egymáshoz. A TCO vezetője irányítja a mozgalmat a Püspöki Konferenciától teljesen független módon. A cél a Püspöki Konferencia felhatalmazása, azonban jelenleg ez csak ambíció.

### **Politikai pozíciója**

Erősen tradicionalista, vallásos társadalmi értékeket vallanak. Csökkentenék a szekularizmus szintjét, sőt a lehetőségekhez mérten egy az egyben eltörölnék. Szemükben az állam egyenlő az egyházzal. Ellenzik a demokráciát, visszavonnának bizonyos társadalmi jogokat, megszüntetnék a fennálló, az alkotmány által előírt rendszereket.

Az ország vezető intézményének az Egyesült Államok Püspöki Konferenciáját (*United States Conference of Catholic Bishops*) tenné meg. A Püspöki Konferencia funkcionálna egyszerre végrehajtó, törvényhozó és igazságszolgáltató szervként is. A Püspöki Konferencia elnöke lenne az államfő és egyben a kormányfő, a kormányt pedig a Püspöki Konferencia Állambizottsága (*State Committee*) alkotja. A nemzeti egyház vezetéséért és törvénykezéséért felelős szervezet az Érseki Tanács (*Council of Archbishops*) lenne, melynek tagja minden érsek az Egyesült Államokban és amelyet a bíborosok elnökölnek. A Hit Doktrínája Tanács (*Council of the Doctrine of Faith*) tagjait a Püspöki Konferencia által választott püspökök alkotják, akik felelősek az Isteni törvények és a parancsolatok értelmezéséért és az ítélkezésért.

A TCO radikálisan militarista. Folyamatos állóhadsereget tartana fenn és kötelezővé tenné minden ifjú számára a hadseregben való szolgálattételt. Külügyi kérdésekben érdekes az álláspontjuk; mely szerint csak egyházi személyekkel tárgyalnak. Saját magukat nem az Amerikai Egyesült Államoknak, hanem az egyház amerikai domíniumának tekintik. Ultimátumokban tárgyalnak, aki nem engedelmeskedik, azt fegyverrel kényszerítik rá. Követeléseiket nem saját, hanem Krisztus parancsainak tekintik. Úgy gondolják, hogy minden épeszű ember akár az életéről is lemondva, minden erejével küzd Krisztus dicsőségéért és akaratának beteljesüléséért.

Vagy deportálnák, vagy munkatáborokba zárnák a kisebbségek jó részét, így az afroamerikai, a zsidó, a cigány, a mexikói, az indián és további, nem európai eredetű népcsoportokat. Úgy gondolják, hogy Isten szövetséget kötött minden emberrel, aki elfogadja Jézus Krisztust, mint megváltót, azonban nem véletlenül Rómába helyezte egyháza központját és nem véletlenül európaiak kezébe adta annak vezetését. Az európai fehér embereket felsőbbrendűnek tartja, akiknek az az Isteni kötelessége, hogy uralkodjon a többi népek felett és irányítsa, vezesse őket. Károsnak tartanak minden olyan vallást és etnikumot, mely nem veti alá magát a Katolikus Egyháznak kérdés nélkül.

Bár Krisztus földi helytartója a pápa és ő vezeti a katolikus egyházat, ultra-autoriter módon támogatják egy erős vezéralak vezető pozícióba juttatását. Úgy gondolják, hogy az Egyháznak szüksége van egy olyan kompetens, karizmatikus és dogmatikus vezéralakra, aki képes visszavezetni azt az Isteni Dicsőség fényébe.

A TCO elvei szerint az Egyháznak felül kell vizsgálnia minden megjelenő sajtó és kulturális anyagot. Csak az Egyház dogmáinak megfelelő anyagokat szabad engedni publikáltatni és minden lehetséges módon meg kell akadályozni a blaszfémiát. Az oktatásban hasonló hozzáállást vesznek fel, az állami iskolákat eltörölnék és csak egyházi iskolákat működtetnének, ahol szigorúan minden gyermeket a Szenthagyomány dogmái szerint nevelnének és oktatnának.

Gazdasági kérdésekben meglepően liberális álláspontot képviselnek. Támogatják az intenzív iparosítást, a vasutak építését és az új technológiákat. Hivatkozva az Egyház álláspontját, mely szerint a tudomány is Isten teremtménye, nem vetik azt meg és kifejezetten támogatják. A TCO úgy gondolja, hogy az erős, modern gazdaság Isten parancsát segít teljesíteni, ezért szükséges minden lehetséges téren, így itt is fejlődni. Ezen kívül egy kvázi államkapitalista álláspontot képviselnek, vállalatokat, gyárakat, boltokat, lakóházakat, gyakorlatilag mindent az Egyház tulajdonának minősítenének. A Püspöki Konferencia kifejezetten erre létrehozott részegysége, a Gazdasági Bizottság (*Committee of Economy*) volna felelős a gazdaság fejlesztéséért és menedzseléséért.